Diari Oficial de la Generalitat Valenciana


Sumari del DOGV 6248, del 19-04-2010 (2010/3953)

Aprovació definitiva del projecte d'urbanització del vial núm.4 i núm. 6 del Pla General d'Ordenació Urbana de Montán.
----------------------------------------------------------------------------------------------------------------------

### Dades del document

Número de DOGV
:   6248

Data del DOGV
:   19-04-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/3953


Data del document
:   29-03-2010

Organisme emissor
:   Ajuntament de Montán

Tipus de document
:   Anunci

Descriptors 

:   * Montán
    * pla d'urbanisme
    * administració local

Aprovació definitiva del projecte d'urbanització del vial núm.4 i núm. 6 del Pla General d'Ordenació Urbana de Montán. [2010/3953]  
Aquesta corporació, en la sessió ordinària celebrada el dia 29 de març de 2010, va aprovar entre altres l'acord que literalment es detalla:   
Aprovació definitiva del projecte d'urbanització dels vials núm. 4 i 6 de Montán.  
Donat compte de l'expedient administratiu tramitat per a la urbanització dels vials núm. 4 i núm. 6 del Pla General d'Ordenació Urbana de Montán.  
Atés que ha sigut redactat el projecte de la dita urbanització per l'arquitecte Enrique Martín Gimeno, i emés un informe favorable pels serveis tècnics municipals.  
Atés que el dit projecte junt amb el seu expedient va ser aprovat inicialment pel Ple de l'Ajuntament, en sessió celebrada el dia 29.06.2009, i sotmés a informació pública mitjançant anuncis en el Butlletí Oficial de la Província núm. 85 de data 14.07.2009, tauler d'anuncis i Diari Oficial de la Comunitat Valenciana núm. 6061 de data 21 de juliol de 2009.  
Atés que durant el període d'informació pública no s'ha formulat cap al·legació ni suggeriment.  
Atés el que disposa l'article 152 de la Llei 16/2005, de 30 de desembre, Urbanística Valenciana, per la qual s'estableix:  
Els projectes d'urbanització defineixen els detalls tècnics de les obres públiques previstes pels plans. Es redactaran amb precisió suficient per a poder, eventualment, executar-los sota la direcció d'un tècnic diferent del seu redactor. Tota obra pública d'urbanització, siga integrada o aïllada, exigeix l'elaboració d'un projecte d'urbanització, l'aprovació administrativa d'aquest i la prèvia publicació d'aquesta en el Butlletí Oficial de la Província i en el Diari Oficial de la Comunitat Valenciana.  
Igualment, l'article 346 del Decret 67/2006, de 12 de maig, del Consell, Reglament d'Ordenació i Gestió Territorial i Urbanística, sobre projectes d'urbanització i en referència a l'article 152 de la Llei Urbanística Valenciana, disposa:  
1. Els projectes d'urbanització defineixen els detalls tècnics de les obres públiques previstes pels plans.  
2. Es redactaran amb precisió suficient per a poder, eventualment, ser executats sota la direcció d'un tècnic diferent del seu redactor.  
3. (?)  
4. «L'exposició al públic del projecte d'urbanització tindrà lloc junt amb la de l'alternativa tècnica en què s'integre i el desplegament dels seus efectes necessitarà l'aprovació administrativa i la publicació prèvia».  
En virtut de tot el que antecedeix, el Ple de l'Ajuntament, per quatre vots a favor corresponents als regidors del Grup Popular i dues abstencions corresponents als regidors del Grup Socialista dels seus membres, va acordar:  
Primer. Aprovar definitivament el projecte d'urbanització, redactat per Enrique Martín Gimeno, arquitecte, del vial núm. 4 i núm. 6 del Pla General d'Ordenació Urbana de Montán.  
Segon. Notificar prèviament als interessats afectats per la urbanització, i fer-los saber que el present acord posa fi a la via administrativa i s'hi pot formular recurs de reposició en el termini d'un mes davant del Ple de la corporació o de dos mesos potestativament davant del Jutjat Contenciós Administratiu de Castelló.  
Tercer. Fer públic aquest acord mitjançant un anunci en el Diari Oficial de la Comunitat Valenciana.  
Quart. Facultar l'alcalde en tot el que calga per al compliment d'aquests acords.  
Montán, 29 de març de 2010.- El alcalde: Antonio Fornas Tuzón.